Legislaţia statelor membre ale U.E. cu privire la poliţia locală

Consideraţii generale

Poliţia locală, ca structură distinctă a poliţiei naţionale, funcţionează doar în unele statele membre ale Uniunii Europene şi se bazează pe principiul autonomiei locale şi, ca urmare, se subordonează autorităţilor respective.
La nivel comunitar nu există prevederi explicite privind poliţia locală, ci doar referiri la acele activităţi care pot fi organizate descentralizat, pe baza principiului autonomiei locale, printre care şi poliţia, fiecare ţară urmând să stabilească care sunt competenţele poliţiei la nivel local.

De menţionat că, în unele ţări, prevederile legislative privind poliţia locală fac referire la aceasta ca structură ierarhică a poliţiei naţionale.

În Spania şi Italia, state cu tradiţie în ceea ce priveşte autonomia locală, prevederile legale, la nivel naţional, privind poliţia locală cuprind doar principiile generale de organizare şi funcţionare ale poliţiei locale, fiecare zonă având propriile prevederi legislative.  

Belgia
Legea privind funcţia publică din 5 august 1992, modificată prin Legea referitoare la Poliţia integrată din 7 decembrie 1998 (art.150 – 201)
 prevede articularea poliţiei belgiene pe doi piloni: poliţia federală şi poliţia locală. Acestea sunt autonome şi se află sub autorităţi distincte, fără a fi însă exclusă colaborarea dintre ele. 

La nivel local, funcţia de bază a poliţiei constă în îndeplinirea tuturor misiunilor de natură administrativă şi judiciară, impuse de gestionarea evenimentelor şi fenomenelor locale din zona respectivă,  precum şi de îndeplinirea unor misiuni cu caracter federal ale poliţiei.

Poliţia locală este compusă din 196 de corpuri, constituite prin fuziunea fostei poliţii comunale cu brigăzile teritoriale din cadrul poliţiei federale. Dintre acestea, 50 de corpuri acoperă teritoriul unui singur oraş sau comună (zone unicomunale), iar celelalte 146 acoperă mai multe oraşe şi/sau comune (zone pluricomunale). Fiecare corp al poliţiei locale este condus de un şef de corp, responsabil cu aplicarea politicii poliţiei locale şi asigurarea coordonării, organizării şi repartizării sarcinilor. Acesta se află sub autoritatea primarului, pentru zonele unicomunale, respectiv a unui colegiu de poliţie, pentru zonele pluricomunale. Colegiul de poliţie are în compunere primarii diferitelor oraşe şi comune din zona pluricomunală. De asemenea, există o comisie permanentă compusă din reprezentanţi ai poliţiei locale care care studiază şi emite avize privind problemele poliţiei locale, la iniţiativa sau la cererea autorităţilor locale.
Schema de organizare a fiecărui corp de poliţie prespune existenţa  unui cadru operaţional,  format din funcţionarii şi agenţii de poliţie şi a unui cadru administrativ şi logistic, care cuprinde personalul civil. Efectivele celor două cadre sunt stabilite de consiliul de poliţie pentru zonele pluricomunale sau de consiliul comunal pentru zonele unicomunale, conform normelor minimale fixate pentru fiecare zonă.
Funcţiile ce trebuie asigurate de către poliţia locală sunt precizate în Decretul Regal din 17 septembrie 2001:

· activitatea de supraveghere a unei anumite zone (cartier);

· primirea solicitărilor;

· intervenţia;

· asistenţa victimelor;
· cercetarea şi anchetarea locală;

· menţinerea ordinii publice.

Activitatea de supraveghere constă în dezvoltarea muncii de proximitate şi vizibilitate poliţienească, ceea ce presupune, mai mult decât deplasarea în teren, şi iniţierea şi dezvoltarea dialogului şi schimbului de idei cu cetăţenii. Serviciul poliţiei trebuie să fie vizibil, accesibil, contactabil şi echitabil, oferit pentru fiecare zonă, ţinând cont de circumstanţele locale şi densitatea populaţiei. Normele minimale impun existenţa unui agent de cartier sau de proximitate la fiecare 4000 de locuitori.
Funcţia de primire a solicitărilor constă în înregistrarea şi răspunsul dat cetăţenilor care se adreseză poliţiei fie direct,  fie prin apel telefonic sau prin curier. Pentru fiecare zonă este impusă existenţa unui astfel de serviciu cu accesibilitate permanentă. 
Funcţia de intervenţie constă în acordarea unui răspuns în termen optim la toate apelurile primite. În fiecare zonă această funcţie trebuie să fie asigurată de un ofiţer de poliţie administrativă sau judiciară, permanent contactabil/apelabil.

Asistenţa victimelor constă în gestionarea de către fiecare agent de poliţie, instruit în acest sens, a situaţiilor care impun acordarea de asistenţă sau apelul, în cazul unor situaţii grave, la personal specializat.
Funcţia de cercetare şi anchetă locală constă în executarea misiunilor care revin cu precădere poliţiei locale. Acestea se referă la fenomene şi evenimente locale sau la misiuni cu caracter federal, care trebuie să fie executate de către poliţia locală, în limitele activităţii specifice. În fiecare corp de poliţie, un procent de 7 până la 10% din efectivul de cadre operaţionale este afectat acestei funcţii de cercetare şi anchetare.

Menţinerea ordinii publice constă în garantarea şi restabilirea liniştii, securităţii şi sănătăţii publice, în cazul declanşării şi desfăşurării unor evenimente de anvergură (manifestaţii,  meciuri de fotbal, festivităţi locale). Aceluiaşi tip de funcţii i se circumscriu, de asemenea, problemele legate de mediul înconjurător şi circulaţia rutieră.
Cehia

Poliţia municipală
 are ca atribuţii:

· supravegerea şi  păstrarea ordinii publice;

· asigurarea siguranţei persoanelor şi bunurilor;

· asigurarea siguranţei traficului şi a ordinii pe drumurile publice;

· soluţionarea actelor penale minore;

Ofiţerul din cadrul poliţiei municipale are dreptul:

· de a solicita documentele de identificare sau explicaţiile pe care le consideră necesare;

· de a reţine o persoană;

· de a confisca arme de foc;

·  de a interzice accesul în anumite zone;

· de a  intra pe anumite proprietăţi;

· de a confisca un anumit obiect ;

· de a opri vehicole;

· de a pune în aplicare o serie de măsuri coercitive, printre care folosirea câinilor şi a armelor;

· de a opri un vehicul dacă şoferul sau alţi pasageri sunt suspecţi de comiterea unei infracţiune care ar putea afecta siguranţa traficului.

Ofiţerul din poliţia locală are de asemenea atribuţii privind achitarea taxelor de către cetăţeni.

Pentru a deţine funcţia de ofiţer al poliţiei municipale este necesară obţinerea unui certificat care să specifice abilităţile profesionale. Acest certificat se acordă în urma unui examen organizat de Ministerul de Interne.

Franţa 
Organizarea, atribuţiile, competenţele şi relaţiile poliţiei municipale cu celelalate instituţii ale statului sunt reglementate prin Legea nr. 99-291 din 15 aprilie 1999 privind poliţia municipală
 şi Legea nr. 2001-1062 din 15 noiembrie 2001 privind securitatea cotidiană
.
Fără a se prejudicia competenţele generale ale poliţiei şi jandarmeriei naţionale, agenţii poliţiei municipale îşi execută misiunea în limitele atribuţiilor ce revin autorităţii cu care au fost investiţi, respectiv atribuţiile ce revin poliţiei primăriei, în materie de prevenire şi supraveghere a ordinii, liniştii, securităţii şi salubritătii publice. 
Pe lângă ministrul de interne funcţionează o comisie consultativă a poliţiei municipale. O treime din numărul membrilor acestei comisii provine din primăriile comunelor, angajaţi ca agenţi ai poliţiei locale, o treime din membri sunt reprezentanţi a statului, iar o treime sunt reprezentanţi ai poliţiei municipale, desemnaţi de către organizaţiile sindicale ce reprezintă funcţionarii locali.

La cererea primarului, a unui reprezentant al statului din departament sau al procurorului Republicii, şi cu avizul comisiei consultative a poliţiei municipale, ministrul de interne poate decide verificarea unui serviciu al poliţiei locale, cu privire la organizarea şi funcţionarea acestuia. Modalitatea de efectuare a acestei verificări se stabileşte în urma consultării cu primăria. Această verificare poate fi efectuată de către serviciile inspecţiei generale de stat. Concluziile sale sunt transmise primăriei respective, reprezentantului de stat din departament şi procurorului Republicii.
Atribuţiile poliţiei locale :
I. Poliţia de circulaţie

Primăria îşi exercită autoritatea asupra poliţiei de circulaţie pe şoselele naţionale, cele departamentale şi căile de comunicaţie  din zonele aglomerate, mai puţin pe rutele de mare circulaţie din departamente, care se află sub autoritatea reprezentanţilor statului.

Primăria, printr-o hotărâre motivată, poate să decidă asupra
· interzicerii accesului unor categorii de utilizatori de vehicole, pe anumite drumuri aglomerate, între anumite ore;
· reglementării opririi şi staţionării vehicolelor;
· stabilirii regimului anumitor parcări din zonele publice.
Primăria poate interzice accesul pe anumite drumuri vehiculelor
care pot compromite liniştea publică sau pentru protejarea unor specii de
animale sau vegetale, a spaţiilor naturale sau a peisajelor sau site-urilor cu valoare estetică, ecologică, agricolă, forestieră sau turistică; poate fi interzis şi accesul vehiculelor care transporta materii periculoase .

De asemenea, primăria poate interveni cu reglementări speciale
privind condiţiile de orar, de acces şi de nivel sonor.

Staţionarea şi depozitarea temporară pe locurile publice, pe râuri, porturi şi chei fluviale şi alte locuri publice, pot fi permise în schimbul unei taxe, sub rezerva ca această autorizare să nu împiedică circulaţia, navigaţia sau comerţul.

II. Poliţia pentru funeralii şi cimitire

Poliţia primăriei supravehează modul de transport al persoanelor
decedate, menţinerea ordinei şi decenţei în cimitire, cu ocazia înhumării sau deshumării.
III. Poliţia rurală
Primăria poate, cu avizul consiliului municipal şi după ce s-a consultat cu preşedintele grupurilor viticole din comună, să fixeze data de la care se autorizează recoltarea şi vânzarea strugurilor de masă, de pe teritoriul comunei, sub supravegherea poliţiei locale.

IV. Poliţia porturilor maritime comunale

Poliţia porturilor este asigurată de primării, în codiţiile prevăzute de Codul porturilor maritime. Tot primăria asigură poliţia de supraveghere din zonele de agrement de pe litoral şi cele pentru practicarea sporturilor nautice, stabilind perioada în care este permisă practicarea acestora.

În funcţie de natura unei intervenţii şi de circumstanţe, agenţii poliţiei municipale pot fi autorizaţi nominal, de către reprezentantul de stat din departament, la cererea motivată a primarului, să poarte armă.

Un decret al Consiliului de Stat precizează tipul misiunii, circumstanţele şi condiţiile în care agenţii poliţiei municipale pot purta armă. De asemenea se stabileşte categoría şi tipul de armă ce poate fi purtată, condiţiile de achiziţionare, păstrare şi  utilizare a acesteia de către agent.
Legitimaţia, uniforma, signalistica vehiculelor de serviciu şi tipul de echipament cu care sunt dotaţi agenţii poliţiei municipale nu trebuie să se confunde cu cele ale poliţiei sau jandarmeriei naţionale. Caracteristica şi normele tehnice privind echipamentul sunt stabilite prin decret al Consiliui de Stat, după avizul comisiei consultative a poliţiei municipale.

Tot prin decret al Consiliului de Stat se stabileşte un cod deontologic al poliţiei municipale, cu avizul comisiei consultative.  

Italia


Poliţia municipală funţionează în baza Legii nr. 65 din 7 martie 1986
, dar este de menţionat faptul că, în prezent, aceasta este în plin proces de reformare, existând deja mai multe propuneri de modificare a legii menţionate mai sus.

Organele locale adoptă normele de funcţionare ale poliţiei municipale, care trebuie să cuprindă dispoziţii cu privire la: 

- cazuri speciale în care sunt autorizate misiuni în afara teritoriului, în scopul de legătură şi de reprezentare; 

- operaţiunile externe ale poliţiei în timpul serviciului, care sunt permise numai atunci când este necesar ;

-  misiuni externe de salvare, în caz de dezastre şi calamităţi; pentru întărirea altor corpuri şi servicii, cu ocazii speciale de sezon sau excepţionale, acestea fiind permise în afară planurilor sau acordurilor specifice existente între administraţiile implicate.

- portul uniformei; majoritatea acţiunilor specifice presupun portul acesteia, dar pot fi efectuate şi în haine civile, atunci când acest lucru este strict necesar pentru îndeplinirea unei misiuni; 

- detaşări şi controale, care sunt permise numai în cazul în care sarcinile atribuite ţin de funcţiile poliţiei municipale;

Personalul care lucrează pentru serviciul poliţiei municipale, pe teritoriul de care aparţine şi în limitele competenţelor sale, asigură atribuţiile legate de poliţia judiciară - taxe, serviciul de poliţie rutieră, funcţii auxiliare de siguranţă publică, conform legii privind poliţia municipală. 

Organele locale cărora le este subordonată poliţia municipală sunt stabilite în funcţie de statutul regiunilor din care face parte, care pot fi regiuni cu un statut special sau provincii autonome, aceste criterii fiind stabilite în Legea privind poliţia municipală.  

Normele regionale trebuie să ţină cont de normele generale şi să cuprindă prevederi legate de:

· crearea serviciilor în funcţie de clasificarea municipiilor;

· formarea profesională şi recalificarea personalului din cadrul poliţiei municipale;

· promovarea unor forme de asociere adecvate şi de stimulare a personalului;

· crearea unor uniforme disticte şi stabilirea criteriilor generale de utilizare a acestora;

· stabilirea caracteristicilor resurselor şi instrumentelor operaţionale.

În cazul în care serviciul poliţiei municipale este format din cel puţin 7 angajaţi, organele locale pot hotărî înfiinţarea corpului municipal de poliţie, în conformitate cu principiile cuprinse în Legea nr. 65 privind poliţia municipală din 7 martie 1986.
Numărul angajaţilor din poliţia locală se stabileşte în funcţie de numărul total de locuitori dintr-o localitate, de fluxul populaţiei, de extinderea şi morfología teritoriului, caracteristicile socio-economice, densitatea populaţiei rezidente şi temporare şi de organizarea teritorial administrativă a zonelor metropolitane.

Lituania

Organizarea poliţiei municipale are la bază Legea privind poliţia din 1990
 şi  Legea privind activitatea poliţiei, din 17 octombrie 2000
.
Poliţia municipală se află în subordinea Departamentului de poliţie din cadrul Ministerul Afacerilor Interne.

Poliţia municipală de pe teritoriul unui oraş este coordonată de către un comisar al poliţiei municipale, numit de către consiliul local. Comisarul poliţiei municipale este şeful corpului de anchetă. Alţi ofiţeri ai poliţiei locale sunt numiţi cu aprobarea autorităţilor locale, la propunerea comisarului poliţiei municipale.

Ministerul Afacerilor Interne, în colaborare cu autorităţile locale, organizează selecţia şi formarea personalului din cadrul poliţiei municipale şi asigura uniforma, echipamentul şi armamentul.

Poliţia municipală are următoarele atribuţii:

· păstrarea ordinii publice;

· protecţia drepturilor şi intereselor legitime ale cetăţenilor;

· protecţia mediului;

· efectuarea de anchete în cazurile în care are competenţe;

· îndeplinirea sarcinilor date de instanţele teritoriale ;

· asistenţa în trafic şi să asigurarea siguranţei traficului în teritoriu.

Marea Britanie

Poliţia metropolitană este organizată şi funcţionează pe baza Legii din 1829 privind poliţia metropolitană
, cu modificările ulterioare, şi a Legii din 2000
 privind guvernarea locală.

Atribuţiile acesteia se exercită în zona Londrei metropolitane, excluzând oraşul Londra, care dispune de propriul corp de poliţie.
Poliţia metropolitană este condusă de un comisar şi este divizată
în zece departamente sau directorate, fiecare condus de un comisar
asistent.

Direcţia de investigare a crimelor (SCD) este o ramura de investigaţie a poliţiei metroplotane axată în special pe investigarea crimei organizate. SCD este formată din 8 unităţi operaţionale, fiecare fiind specializată în una din formele anchetării penale. 

Recent a fost înfiinţată Unitatea de sprijin operaţional, cu scopul de a conferi vizibilitate poliţiei şi de a păstra ordinea publică, prin folosirea patrulelor de conduită. Acestea sunt active mai ales în zilele de sâmbătă şi duminică şi au ca obiectiv principal reducerea tulburărilor şi a violenţei produse în urma consumului de alcool.

Serviciul de operaţiuni speciale este responsabil cu asigurarea de capabilităţi specializate. 
Serviciul privind protecţia diplomatică vizează două obiective majore:  protecţia miniştrilor, funcţionarilor publici şi şefilor de stat şi guvern aflaţi în vizite oficiale şi, pe de altă parte,  protecţie Reginei şi a familiei regale.
Servicial de urmărire a activităţii teroriste are ca obiectiv siguranţa locurilor publice şi transformarea Londrei în mediu ostil pentru terorişti.

Slovacia

Poliţia locală
 funcţionează în baza Legii nr. 564/1991 privind poliţia municipală, cu modificarea din 2003.
Atribuţiile poliţiei locale din Slovacia sunt limitate la soluţionarea infracţiunilor de natură administrativă şi la păstrarea ordinii publice.

Modificările aduse legii se referă în special la reglementarea aspectelor legate de supravegerea de către stat a poliţiei municipale, garantarea unei pregătiri unitare şi adecvate a cadrelor din poliţia municipală
.

Spania

Poliţia spaniolă este organizată, pe baza Legii nr. 2/1986 privind forţele şi structurile de securitate
 şi a Legii nr. 7/1985 privind reglementarea bazelor regimului local
, pe trei nivele:

· la nivel teritorial - Poliţia Naţională şi Garda Civilă;

· la nivel regional - poliţiile regionale ale regiunile autonome Ţara Bascilor, Navarra şi Catalonia;

· la nivel local - funcţionează  1800 de corpuri de poliţie locală, subordonate organelor locale.

În Andaluzia
, poliţia locală este subordonată Ministerului de Interne şi Comisiei de coordonare la nivel local, cu respectarea strictă a competenţelor organelor locale.
Organele de coordonare sunt Ministerul de Interne şi Comisia de coordonare a poliţiei locale din Andaluzia.

Comisia de coordonare a poliţiei locale se compune din:

· un reprezentant al Ministerului de Interne;

· cinci reprezentanţi locali numiţi de către  Ministerul de Interne;

· zece reprezentanţi numiţi de către consiliile locale;

· şase membri ale celor mai reprezentative sindicate din comunitatea autonomă Andaluzia.

Ministerului de Interne intervine prin:
· stabilirea mijloacelor tehnice necesare desfăşurării activităţii la nivel local;
· stabilirea criteriilor de selecţie, formare şi promovare a membrilor poliţiei locale ;

· coordonarea şi supravegherea şcolilor care oferă formare profesională;

· consultanţa oferită organelor locale, în cazul în care acestea o solicită;

· gestionarea sistemului informatic;

Comisia de coordonare a poliţiei locale:

· informează cu privire la normele de coordonare a poliţiei locale;
· consiliază Ministerul de Interne, cu rapoarte tehnice pe care le consideră relevante cu privire la structura, organizarea, funcţionarea şi mijloacele tehnice ale poliţiei locale;

· informează cu privire la programele şi cursurile de instruire pentru şcolile de poliţie.

Competenţele poliţiei locale sunt legate de protecţia persoanelor, a clădirilor, stabilimentelor şi domeniilor publice;  păstrarea ordinii publice, supravegherea traficului rutier.

� � HYPERLINK "http://www.cass.be/" ��http://www.cass.be/� ; � HYPERLINK "http://www.morlanwelz.be/police/Loi7dec1998.pdf" ��http://www.morlanwelz.be/police/Loi7dec1998.pdf�


� � HYPERLINK "http://www.czech.cz/en/czech-republic/security/security-forces/municipal-police" ��http://www.czech.cz/en/czech-republic/security/security-forces/municipal-police� 


� � HYPERLINK "http://www.droit.org/jo/19990416/INTX9800020L.html" ��http://www.droit.org/jo/19990416/INTX9800020L.html� 





� � HYPERLINK "http://www.droit.org/jo/20011116/INTX0100032L.html" ��http://www.droit.org/jo/20011116/INTX0100032L.html� 





� � HYPERLINK "http://www.regione.piemonte.it/polizialocale/dwd/65_86.pdf" ��http://www.regione.piemonte.it/polizialocale/dwd/65_86.pdf�


� � HYPERLINK "http://www.legislationline.org/documents/action/popup/id/4892" ��http://www.legislationline.org/documents/action/popup/id/4892� 





� � HYPERLINK "http://www.legislationline.org/documents/action/popup/id/4893" ��http://www.legislationline.org/documents/action/popup/id/4893�





� � HYPERLINK "http://www.opsi.gov.uk/RevisedStatutes/Acts/ukpga/1829/cukpga_18290044_en_1#l1g18" ��http://www.opsi.gov.uk/RevisedStatutes/Acts/ukpga/1829/cukpga_18290044_en_1#l1g18� 


� � HYPERLINK "http://www.opsi.gov.uk/Acts/acts2000/ukpga_20000022_en_1" ��http://www.opsi.gov.uk/Acts/acts2000/ukpga_20000022_en_1� 


� � HYPERLINK "http://www.mspnitra.sk/front_content.php?idcat=4&changelang=2" ��http://www.mspnitra.sk/front_content.php?idcat=4&changelang=2� 


� � HYPERLINK "http://www.cepol.europa.eu/index.php?id=slovakia" ��http://www.cepol.europa.eu/index.php?id=slovakia� 


� � HYPERLINK "http://noticias.juridicas.com/base_datos/Admin/lo2-1986.html" ��http://noticias.juridicas.com/base_datos/Admin/lo2-1986.html�


�� HYPERLINK "http://noticias.juridicas.com/base_datos/Admin/l7-1985.html" ��http://noticias.juridicas.com/base_datos/Admin/l7-1985.html� 


�� HYPERLINK "http://noticias.juridicas.com/base_datos/CCAA/an-l13-2001.html" ��http://noticias.juridicas.com/base_datos/CCAA/an-l13-2001.html�. Acelaşi tip de lege reglementează funcţionarea poliţiilor locale din Galicia (Legea nr. 4/2007 - � HYPERLINK "http://noticias.juridicas.com/base_datos/CCAA/ga-l4-2007.html" ��http://noticias.juridicas.com/base_datos/CCAA/ga-l4-2007.html� ), Asturia (legea nr. 2/2007 - � HYPERLINK "http://noticias.juridicas.com/base_datos/CCAA/as-l2-2007.html" ��http://noticias.juridicas.com/base_datos/CCAA/as-l2-2007.html� ), Valenciana (Legea nr. 6/1999 -  � HYPERLINK "http://noticias.juridicas.com/base_datos/CCAA/va-l6-1999.html" ��http://noticias.juridicas.com/base_datos/CCAA/va-l6-1999.html�. 

